



Δεν «τράβηξε» στον Alpha ο πρόεδρος της ΝΔ, Κυριάκος Μητσοτάκης, καθώς η συνέντευξή του στην εκπομπή «Εκλογές 2019» με τον Αντώνη Σρόιτερ έριξε την τηλεθέαση του καναλιού στο δυναμικό κοινό (18-54).

Δεν «κέρδισε» το κόνσεπτ των 10 δημοσιογράφων

Ο Κυριάκος Μητσοτάκης αποφάσισε να αντιμετωπίσει 10 δημοσιογράφους, κάτι που δεν εντυπωσίασε τους τηλεθεατές, όπως αποτυπώθηκε στα νούμερα τηλεθέασης.

Μάλιστα, είναι χαρακτηριστικό ότι ο Αντώνης Σρόιτερ κινείται γενικά σε πολύ καλά νούμερα τηλεθέασης καθ’ όλη τη διάρκεια της τηλεοπτικής σεζόν και το δελτίο ειδήσεων που παρουσιάζει διεκδικεί καθημερινά την πρώτη θέση στη μάχη της τηλεθέασης.

Αναπόφευκτα γίνεται και η σύγκριση με την τηλεθέαση που συγκέντρωσε ο Αλέξης Τσίπρας στη συνέντευξη που παραχώρησε στον ΣΚΑΪ.

Διαβάστε επίσης στη «Νέα Σελίδα»: ΣΚΑΪ: Αστρονομική τηλεθέαση με Τσίπρα – Σάρωσε σε Κοσιώνη – Παπαχελά

Συγκεκριμένα, η συνέντευξη του Κυριάκου Μητσοτάκη συγκέντρωσε στο δυναμικό κοινό μέσο όρο 11,8% ενώ στο πρώτο τέταρτο είχε το απογοητευτικό 9,8%, σύμφωνα με τα νούμερα τηλεθέασης της Nielsen στο δυναμικό κοινό (18-54).

Τα ποσοστά στο δυναμικό κοινό είναι και αυτά που ενδιαφέρουν τα κανάλια, γιατί αποτελούν τα πιο σημαντικά κριτήρια για τους διαφημιστές.

Αναλυτικά η τηλεθέαση ανά τέταρτο στο δυναμικό κοινό

9,8% – 11,5% – 12,4% – 13,4%

Μητσοτάκης στον Alpha: Ηχηρό άδειασμα στον Μπάμπη Παπαδημητρίου

Να «αδειάσει» τον υποψήφιο βουλευτή του κόμματός του, Μπάμπη Παπαδημητρίου για τις δηλώσεις του για την πιστοληπτική γραμμή, αναγκάστηκε ο πρόεδρος της ΝΔ, Κυριάκος Μητσοτάκης στην συνέντευξη που έδωσε στον Alpha.

«Δεν έχουμε δημοσιονομικό χώρο για το 2019. Οι μειώσεις φόρων θα αρχίσουν το 2020. Να σταματήσουμε με τη λογική των υπερπλεονασμάτων. Είναι λάθος πολιτική. Έχουμε μιλήσει για στοχευμένες μειώσεις δαπανών. Υπάρχουν και σήμερα δυνατότητες σε μια σειρά από τομείς», σχολίασε αρχικά ο πρόεδρος της ΝΔ και επισήμανε:

«Έχουμε μιλήσει για βελτίωση της φορολογικής συμμόρφωσης. Η ισχυρή εντολή που ζητάω είναι και εντολή διαπραγμάτευσης με τους ευρωπαίους. Ήδη φαίνεται ότι έχουμε πείσει τις αγορές που προεξοφλούν νίκη της ΝΔ. Το γεγονός ότι το 10ετές είναι κοντά στο 2% χωρίς να έχουμε κερδίσει εκλογές κάτι λέει».

«Δεν υφίσταται κανένα ζήτημα πιστοληπτικής γραμμής», υποστήριξε ο πρόεδρος της ΝΔ, απαντώντας σε σχετική ερώτηση του Αντώνη Σρόιτερ.

Διαβάστε επίσης στη «Νέα Σελίδα»:

Μητσοτάκης: Γνωστές οι επιστολές από το 2005, στο Βουκουρέστι είπαμε «Όχι» (video)

Alpha: «Πανικός» στο Twitter με τον «καταϊδρωμένο» Κυριάκο Μητσοτάκη